Экинчи Филиппин Республикасы
Экинчи Филиппин Республикасы, расмий аталышы — Филиппин Республикасы (, , , Firipin-kyōwakoku) — Жапония империясы басып алган Филиппиндин аймагында түзүлгөн мамлекет (14-октябрь 1943-жыл — 17-август 1945-жыл).

Тарыхы

Жапон оккупациясы 
Экинчи дүйнөлүк согуш маалында жапон аскерлери 1941-жылы декабрда Филиппинге десант жасашкан. 1942-жылдын 2-январында алар Маниланы басып алышкан. 1942-жылдын 6-майында  Коррегидор аралындагы акыркы америкалык бөлүктөр багынып беришкен. Жапония Филиппинди 1942-жылы 6-майда Коррегидор согушунан кийин толугу менен басып алган.

1942-жылдын январында граждандык администрациянын түзүлгөндүгү жарыяланып, Мамлекеттик Консультативдик Совет жана Аткаруу Комиссиясы түзүлүп, аны Х.Варгас жетектеген. Муну менен катар бардык саясий партияларга тыюу салынды. 1943-жылдын 14-октябрында Филиппин Республикасынын формалдуу көз карандысыздыгы жарыяланган. Президенттикти улутчул Хосе Пасьяно Лаурел алды.

Чындыгында архипелагдагы бийлик жапондук оккупациялык бийликтерге өтүп, алар Филиппиндин экономикасын Жапониянын муктаждыктарына ылайык кайра курууга киришкен.

Филиппиндин АКШга кайтып келиши 
1945-жылдын февраль айында АКШнын армиясы каршылык көрсөтүүчү партизандары менен бирге Маниланы бошоткон. Акыркы жапондук бөлүктөр 1945-жылдын июлуна чейин талкаланган.

Филиппинди оккупациялап алган америкалык аскерлер жергиликтүү бийликти таркатып, башкаруучу партиянын бир катар лидерлерин камакка алышкан.

1946-жылы 4-июлда Филиппиндин көз карандысыздыгы жарыяланган.

Булактар 

Филиппин
Жапония